**Ջուլի Չայկեն,** (անգլ.՝ Julie Chaiken, 1967, Դետրոյթ, Միչիգան, ԱՄՆ), ամերիկացի ձեռնարկատեր և հագուստի դիզայներ։ Նա առավել հայտնի է որպես Սան Ֆրանցիսկոյում գտնվող «Չայկեն» ընկերության հիմնադիր։

Վաղ կյանք և կրթություն
----------------------

Չայկենը, ով ծնվել է Դետրոյթում, մեծացել է Հյուսիսային Կալիֆորնիայում՝ ձիեր բուծող և վարժեցնող Քերոլ Չայկենի, և անշարժ գույքի գործակալ Դոնալդ Չայկենի ընտանիքում։ Սովորել է Կալիֆոռնիայում գտնվող Լաֆայեթ ավագ դպրոցում, իսկ 1989 թվականին ստացել է Լոս Անջելեսի կալիֆոռնյան համալսարանի պատմության բակալավրի աստիճան[*փա՞ստ*]։

Ժամանցի հանդեպ իր հետաքրքրությունը դրդել է Չայկենին ավարտելուց հետո տեղափոխվել Նյու Յորք և աշխատել «USA Network» ծրագրավորման նախնական բաժնում՝ նախքան MBA-ի մասնագիտություն ստանալու որոշում կայացնելը։ Նա 1993 թվականին ընդունվել է Նյու Յորքի համալսարանի Շտերն բիզնեսի դպրոցի կորպորատիվ ֆինանսների բաժին։

Կարիերա
-------

1994 թվականին, ուսումնասիրելով նորաձև կանանց համար մատչելի այն ժամանակ սահմանափակ հագուստի տեսակները, Չայկենն իր ընկերոջ՝ Պամելա Կապոնեի հետ ստեղծել է «Չայկեն և Կապոնե» ընկերությունը։ «Ես ուզում էի ստեղծել մի բան, որը կխոսեր իմ մասին, և ես սկսեցի կանանց համար հագուստ ստեղծել»,- ասել է Չայկենը 2004 թվականին տված հարցազրույցում։ Չայկենի և Կապոնեի առաջին արտադանքը տաբատների շարք էր, որը նկարագրվում էր որպես «հեղափոխական տաբատներiի շուկայում»։

Սկզբնապես, Կապոնեն կենտրոնացել է դիզայնի վրա, իսկ Չայկենը՝ բիզնեսի և բիզնեսի ռազմավարության վրա։ 1998 թվականին նա գնել է Կապոնեի բաժինը. մինչև 1999 թվականը արտադրանքը վաճառվում էր ավելի քան 400 բուտիկներում և բարձրակարգ մանրածախ խանութներում, այդ թվում՝ «Barneys New York»-ում, «Saks Fifth Avenue»-ում և «Nordstrom»-ում։ Չայկենը, չնայած հիմնականում կենտրոնացած էր ընկերությունը զարգացնելու վրա, այնուհետև ընդլայնել է իր դերը որպես Գլխավոր գործադիր տնօրեն՝ ընդգրկելով հագուստի և աքսեսուարների ձևավորում։

2001 թվականին Չայկենի հաճախորդների, այդ թվում՝ Սինդի Քրոուֆորդի և Վենդելայի խնդրանքով, Չայկենը ստեղծել է հղիների հագուստ՝ «Հղի Չայկեն»։ Չայկենի և Կապոնեի առաձգական գոտկատեղով և «առջևի տգեղ կլորությունը թաքցնող» տաբատները հաջողություն են ունեցել ու բարձրակարգ գերատեսչությունների պատվերներով լայնորեն արտադրվել են։ «101 բիզնես դպրոց՝ գտնել պահանջարկ և լրացնել այն»,- ասել է Չայկենը։ 2012 թվականի «Հղի Չայկեն» գարնանային հավաքածուն ներկայացրել է Չայկենի և Կապոնեի ընդհանուր վաճառքի 15 տոկոսը։

2008 թվականին երկու երեխաների միայնակ մայր Չայկենը երկու տարի դադար է վերցրել։ 2010 թվականին ընկերություն վերադառնալով՝ նա վերակազմակերպել է իր 1990-ական թվականների վերջի «Anonymity» զգեստների հավաքածուն ու այն վերաթողարկել «Quality Value Convenience» անվճար եթեր թողարկվող հեռուստաալիքների միջոցով։ Հագուստի պատրաստի հավաքածուն շուկա է հանվել 2010 թվականին ու թեև վերաթողարկվելով «Չայկեն ու Կապոնե» անվամբ՝ 2012 թվականին հայտնի է դարձել որպես պարզապես «Չայկեն»։

2014 թվականին հրեա կանանց միջազգային կազմակերպության կողմից արժանացել է որպես «Woman to Watch» կոչմանը։

2015 թվականին հեռացել է նորաձևությունից և ներկայումս կենտրոնանում է իր ընտանիքի և իր բարեգործական գործունեության վրա։

Բարեգործություն
---------------

Չայկենը «Վերարտադրողական իրավունքների կենտրոնի» միջազգային շահույթ չհետապնդող կազմակերպության տնօրենների խորհրդի կազմի անդամ է,որն օգտագործում է օրենքը վերարտադրողականության ազատությունը որպես մարդու իրավունք առաջ տանելու համար․ մի բան, որը բոլոր կառավարությունները իրավաբանորեն պարտավոր են պաշտպանել, հարգել և կատարել։ Հանդիսանում է նաև «The Chaiken Family Foundation» կազմակերպության խորհրդի անդամ։

«The Weekend To Be Named Later» ընկերության հիմնադիր խորհրդի անդամ է, որը նա համահիմնադրել է «Dress For Success» կազմակերպության հիմնադիր Նենսի Լուբլինի հետ։ «LinkedIn» առցանց ծառայության հիմնադիր Ռիդ Հոֆֆմանը, որը նույնպես համահիմնադիր է, նկարագրել է միջոցառումը որպես «Ֆրանկլինից ոգեշնչված հավակնոտ ընկերների հավաքույթ` աշխարհը փոխելու ուղիներ ստեղծելու համար»։

Անձնական կյանք
--------------

Չնայած հաճախ Չայկենը լինում է Նյու Յորքում, ապրում է Հյուսիսային Կալիֆոռնիայի Մարին շրջանում։ Նա ունի երկու երեխա։

Տես նաև
-------

* Հագուստի դիզայներների ցանկ
* Նյու Յորքի համալսարանի ուսանողների ցանկ
* Կալիֆոռնիայի համալսարանի ուսանողների ցանկ

Ծանոթագրություններ
------------------

* Տեսաձայնային նյութեր Վիքիպահեստում

1. ↑  De Carlo, Lauren. «A Decade of Chaiken». *December 16, 2004*. Women's Wear Daily. Վերցված է 2013 թ․ հոկտեմբերի 21-ին.
2. 1 2 3  Minkoff, Jessica. «A Business With Legs». *November 2, 2012*. Style. Վերցված է 2013 թ․ նոյեմբերի 7-ին.
3. ↑  Fishman, Alana. «Lookbook Love: Chaiken Spring 2013». *Spring, 2013*. Lucky. Արխիվացված է օրիգինալից 2014 թ․ ապրիլի 24-ին. Վերցված է 2013 թ․ հոկտեմբերի 21-ին.
4. ↑  «Carole C. Chaiken». *July 2013*. J Weekly. Վերցված է 2013 թ․ հոկտեմբերի 28-ին.
5. ↑  «CFDA Members». *2013*. CFDA. Վերցված է 2013 թ․ հոկտեմբերի 28-ին.
6. ↑  «Alumni In The News: Julie Chaiken, 1993». *2004*. NYU School of Business. Վերցված է 2013 թ․ հոկտեմբերի 30-ին.
7. ↑  Staff. «Sartorial Stars: Julie Chaiken of Chaiken and Capone». *April 21, 2011*. Truth Plus. Արխիվացված է օրիգինալից 2014 թ․ հունվարի 11-ին. Վերցված է 2013 թ․ հոկտեմբերի 30-ին.
8. ↑  Marsh, Lisa. «Designer Julie Chaiken Dishes on Chaiken and Capone's Return to Retail». *January 4, 2011*. Stylelist. Արխիվացված է օրիգինալից 2014 թ․ հունվարի 11-ին. Վերցված է 2013 թ․ հոկտեմբերի 29-ին.
9. 1 2  Sprauve, Angella. «The Perfect Fit: Julie Chaiken Launches New Collection». *April 1, 2013*. Haute Living. Վերցված է 2013 թ․ հոկտեմբերի 29-ին.
10. ↑  Staff. «Chaiken: Racked SF». *2012*. Racked: Shopping and Styling Intelligence. Արխիվացված է օրիգինալից 2015 թ․ ապրիլի 12-ին. Վերցված է 2013 թ․ հոկտեմբերի 30-ին.
11. 1 2  Durbin, Samantha. «Do Call It a Comeback: Chaiken and Capone». *August 11, 2011*. 7 x 7. Վերցված է 2013 թ․ հոկտեմբերի 30-ին.
12. ↑  Bower, Amanda. «Expect the Best». *December 18, 2008*. Time Magazine. Արխիվացված է օրիգինալից 2014 թ․ հունվարի 11-ին. Վերցված է 2013 թ․ հոկտեմբերի 30-ին.
13. ↑  «QVC Expands New York Fashion Week Presence Launches First NYC Pop-Up Location». *July 7, 2010*. Bloomberg (Via PR Newswire). Վերցված է 2013 թ․ հոկտեմբերի 30-ին.
14. ↑  Schnicker, Lauren. «Chaiken and Capone Makes a Comeback for Spring 2011». *January 10, 2011*. Fashion Etc. Վերցված է 2013 թ․ հոկտեմբերի 29-ին.
15. ↑  King, Joyann. «Julie Chaiken's Back! Chaiken Relaunches for Spring». *January 20, 2011*. Harper's Bazaar. Վերցված է 2013 թ․ հոկտեմբերի 30-ին.
16. ↑  C Fashion Staff. «Busy Body». *March 14, 2013*. California Style. Արխիվացված է օրիգինալից 2013 թ․ մարտի 22-ին. Վերցված է 2013 թ․ հոկտեմբերի 30-ին.
17. ↑  «2014 Women to Watch Honorees». *jwi.org*. Jewish Women International. Արխիվացված է օրիգինալից 2015 թ․ ապրիլի 13-ին. Վերցված է 2014 թ․ սեպտեմբերի 17-ին.
18. ↑  «Our Mission». *2013*. The Center for Reproductive Rights. Վերցված է 2013 թ․ հոկտեմբերի 30-ին.
19. ↑  Schomer, Stephanie. «TONY BLAIR'S SECRET CLUB AND OTHER CLUBS WE WANT TO CRASH». *2012*. Fast Company. Վերցված է 2013 թ․ նոյեմբերի 4-ին.
20. ↑  Hoffman, Reid, Cashnocha, Ben. «THE START-UP OF YOU». *Spring 2013*. Leader to Leader Journal. Արխիվացված է օրիգինալից 2014 թ․ ապրիլի 24-ին. Վերցված է 2013 թ․ հոկտեմբերի 30-ին.`{{cite web}}`: CS1 սպաս․ բազմաթիվ անուններ: authors list (link)
21. ↑  Photo Essay. «The Long View». *Spring, 2013*. Oprah. Վերցված է 2013 թ․ հոկտեմբերի 30-ին.
22. ↑  Kaplan, Julie. «Chaiken to Relocate to San Francisco». *July 28, 2008*. Women's Wear Daily. Վերցված է 2013 թ․ հոկտեմբերի 30-ին.

Արտաքին հղումներ
----------------

* Chaiken
* ThreadSuite
* Center for Reproductive Rights

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ջուլի Չայկեն** կատեգորիայում։ |